**Muzej grada Zagreba**

**Opatička ulica 20**

**10000 Zagreb**

Temeljem članka 33. Statuta Muzeja grada Zagreba, Muzej grada Zagreba raspisuje

**NATJEČAJ**

**RESTAURATOR/ICA TEHNIČAR/KA**

* 1 izvršitelj/ica
* radni odnos na određeno, puno radno vrijeme, do povratka zamjenjivanog radnika s bolovanja

**Uvjeti za zasnivanje radnog odnosa:**

* srednja stručna sprema umjetničkog, prirodoslovnog ili tehničkog usmjerenja ili srednja strukovna škola
* položen stručni ispit za zvanje restaurator-tehničar (odnosno za zvanje preparator prema pravilniku koji je bio važeći prije stupanja na snagu Pravilnika o stručnim muzejskim zvanjima i drugim zvanjima u muzejskoj djelatnosti te uvjetima i načinu njihova stjecanja (NN 104/19) ili bez položenog stručnog ispita, uz uvjet polaganja stručnog ispita prema važećem Pravilniku,
* znanje engleskog jezika ili drugog svjetskog jezika minimalno na razini A2 prema Zajedničkom europskom referentnom okviru za jezike

**Opis poslova radnog mjesta:**

* u dogovoru s voditeljima muzejskih zbirki provodi mjere čišćenja i preventivne zaštite muzejske građe
* u dogovoru s voditeljima muzejskih zbirki obavlja restauratorsko-konzervatorske poslove manje složenosti na muzejskoj građi prema pravilima struke
* provodi konzervatorsko opremanje, zaštitu i opremanje muzejske građe
* vodi dokumentaciju o provedbi zahvata i zaštitnih radova na muzejskoj građi te o tome sastavlja izvještaje
* vodi evidenciju potrošenog materijala u radionici
* predlaže nabavu potrebnog alata za radionicu i materijala za zaštitu muzejske građe
* odgovoran je za muzejsku građu dok se nalazi u radionici
* vodi brigu o sigurnosti u radionici vezano za korištenje kemikalija, uređaja i alata
* prati stanje i vodi evidenciju o mikroklimatskim uvjetima u depoima, u stalnom postavu, na povremenim izložbama i u dislociranim objektima kojima upravlja Muzej
* predlaže radnje potrebne za uspostavljanje i održavanje mikroklimatskih uvjeta u prostorima gdje se čuva i izlaže muzejska građa, sukladno pravilima struke
* brine o održavanju odgovarajućih mikroklimatskih uvjeta u prostorima gdje se čuva ili izlaže muzejska građa
* u dogovoru s voditeljem zbirke predlaže i obavlja smještaj muzejske građe u depoima te pri smještaju građe u depo obavlja zaštitu i pakiranje građe
* obavlja pakiranje i pripremu muzejske građe za transport
* sudjeluje u organizaciji transporta i u transportu muzejske građe
* u dogovoru s voditeljima zbirki i s autorima izložbi obavlja pripreme muzejske građe za izlaganje
* sudjeluje u tehničkoj realizaciji i demontaži muzejskih izložbi i stalnog postava
* sudjeluje u realizaciji različitih programskih aktivnosti
* pruža stručnu pomoć zaposlenicima Muzeja iz svog djelokruga rada
* stručno se usavršava sudjelovanjem na radionicama, stručnim i znanstvenim skupovima i konferencijama

- izrađuje i parafira dokumente iz svog djelokruga rada

* sudjeluje u radu Stručnog vijeća Muzeja
* sudjeluje u radu stručnih povjerenstava i drugih tijela u Muzeju ili izvan njega ako je u njih službeno imenovan ili izabran
* obavlja i druge poslove utvrđene Zakonom o muzejima, Statutom i drugim općim aktima Muzeja, prema nalogu ravnatelja, a u domeni svoje struke, obrazovanja i stručnih kompetencija
* odgovara ravnatelju.

Na natječaj se pod ravnopravnim uvjetima mogu javiti osobe oba spola, a izrazi u muškom rodu koji se koriste u ovom javnom natječaju uporabljeni su neutralno i odnose se na muške i ženske osobe.

U prijavi na natječaj potrebno je navesti osobne podatke podnositelja prijave (ime i prezime, adresu stanovanja, broj telefona te adresu elektroničke pošte). Prijava se podnosi na hrvatskom jeziku te je istu potrebno vlastoručno potpisati.

Uz **vlastoručno potpisanu** prijavu za natječaj kandidati su dužni priložiti:

1. životopis
2. dokaz o stručnoj spremi – svjedodžba o završenom srednjoškolskom obrazovanju
3. elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje ne starije od 3 mjeseca
4. uvjerenje nadležnog suda da se protiv kandidata ne vodi kazneni postupak ili sustavom e-Građani da se protiv kandidata ne vodi kazneni postupak koje ne smije biti starije od 15 dana od podnošenja prijave
5. rodni ili vjenčani list za kandidate kojima osobni podaci nisu identični priloženim dokumentima
6. dokazi o pravu prednosti pri zapošljavanju, ukoliko se pozivaju na to pravo.

Poziv na razgovor kandidati će dobiti putem e-maila.

Ukoliko kandidat ne pristupi razgovoru u zakazano vrijeme, smatra se da je povukao prijavu na natječaj.

Kandidat koji se poziva na pravo prednosti pri zapošljavanju prema posebnim propisima dužan je u prijavi na natječaj priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17,98/19 i 84/21) uz prijavu na natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 103. Zakona o hrvatskim braniteljima iz Domovinskog rata i članovima njihovih obitelji, dostupne na poveznici Ministarstva hrvatskih branitelja [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata (»Narodne novine« br. 84/21) uz prijavu za natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 49. Zakona o civilnim stradalnicima iz Domovinskog rata, dostupne na poveznici Ministarstva hrvatskih branitelja

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) uz prijavu na javni natječaj dužan je, pored dokaza o ispunjavanju traženih uvjeta, priložiti i dokaz o invaliditetu.

Nepotpune i nepravodobne prijave neće se razmatrati.

Potpunom prijavom smatra se ona koja sadrži sve podatke i priloge navedene u natječaju.

Osoba koja ne podnese pravovremenu i potpunu prijavu ili ne ispunjava formalne uvjete natječaja, ne smatra se kandidatom u povodu natječaja o čemu joj se dostavlja pisana obavijest na adresu stanovanja ili elektroničke pošte koju je naznačila u prijavi.

Rok za podnošenje prijave je 10 (deset) dana od dana objave natječaja.

Prijave na natječaj s potrebnom natječajnom dokumentacijom podnose se u zatvorenoj omotnici, preporučeno ili neposredno , na adresu Muzeja: Muzej grada Zagreba, Opatička ulica 20, 10 000 Zagreb, s naznakom **»Natječaj Restaurator/ica tehničar/ka – ne otvarati«**.

Prijave na natječaj moguće je podnijeti i elektronički putem na e-mail: natjecaj@mgz.hr

O rezultatima javnog natječaja kandidati će biti obaviješteni u roku od 45 (četrdesetpet) dana od dana isteka roka za podnošenje prijava.

Odluka o rezultatima natječaja bit će objavljena na mrežnim stranicama Muzeja grada Zagreba sukladno članku 10. stavku 1. točki 10. Zakona o pravu na pristup informacijama (Narodne novine broj 25/13 i 85/15).

Osobni podaci podnositelja prijave dostupni iz prijave, kao i osobni podaci dostupni iz gore navedenih priloga uz prijavu na natječaj, prikupljaju se i obrađuju isključivo za potrebe provedbe javnog natječaja.

Prijavom na natječaj kandidati su izričito suglasni da Muzej grada Zagreba i Grad Zagreb kao voditelji obrade mogu prikupljati, koristiti i dalje obrađivati podatke u svrhu provođenja natječajne procedure, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119, i Zakona o provedbi Opće uredbe o zaštiti podataka (Narodne novine broj 42/18).

Natječaj traje od 12.03.2025. do 22.03.2025. godine.

 ravnateljica Muzeja grada Zagreba

 dr. sc. Aleksandra Berberih Slana